Plumbago zeylanica

Plumbago zeylanica er en plante i hinnebegerfamilien.

Den er en eviggrønn, flerårig urt eller busk som blir 1–3 m høy. Vekstformen er krypende eller klatrende. Stenglene er som regel forvedede, og de er glatte med hvite voksflekker og langsgående furer. Bladene er ovale, 5–8 cm lange, 2,5–4 cm brede og tilspissede med kileformet basis.

Begeret er 10–12 mm langt. Krona er hvit til lyseblå og spindelformet med et 10–12 mm langt rør. Kronflikene er omvendt eggformede, tilspissede og 6–9 mm lange. Pollenknappene er blå.

Plumbago zeylanica vokser i åpen skog, kratt og grasmark. Den er utbredt i alle tropiske strøk. Plantene i den nye verden ble tidligere regnet som en egen art, Plumbago scandens, men den anerkjennes ikke lenger.

Litteratur

Eksterne lenker 

 

Hinnebegerfamilien
Planter formelt beskrevet i 1753
Planter formelt beskrevet av Carl von Linné